wickkiey/tamil-wikipedia-chunked huggingface dataset:
# போக்கிரி தம்பி

## கதை

ஒரு தொலைதூர கிராமத்தில், இரவு நேரங்களில் இளம் பெண்கள் மர்மமான முறையில் காணாமல் போகின்றனர். மறுநாள் அவர்களின் சடலங்கள் கிடைக்கின்றன. கிராமத் தலைவரான பண்ணையார் ( விஜயகுமார் ) குற்றவாளியைக் கண்டுபிடித்து தண்டிப்பதாக கிராம மக்களுக்கு உறுதியளிக்கிறார். தம்பிதுரை ( ஆனந்தராஜ் ) ஒரு கோபக்கார இளைஞன். பண்ணையாரின் பண்ணையில் பகல் நேரங்களில் கடினமாக உழைத்து, இரவில் சாராயம் குடித்து மகிழ்கிறான். அவன் தன் தாய் (வி. ஆர். திலகம்), சகோதரி செல்வி (பாலாம்பிகா) ஆகியோருடன் வசித்து வருகிறான். செல்வியும் பண்ணையாரின் மகன் ஜெயந்த்குமாரும் (ஜெயந்த்குமார்) ஒருவரையொருவர் காதலிக்கிறார்கள், ஆனால் பண்ணையார் அவர்கள் திருமணத்துக்கு எதிர்ப்பு தெரிவித்து தம்பிதுரையை அவமானப்படுத்துகிறார். இதனால் கோபம் கொள்ளும் தம்பிதுரை பழிவாங்கும் எண்ணத்துடன் இரவு பண்ணையாரின் வீட்டிற்குள் பதுங்கிக் கொண்டு, பண்ணையாரின் மகள் என்று நினைத்து காவேரியை ( காவேரி ) பலவந்தபடுத்தி கற்பழிக்கிறான்.  
கிராம பஞ்சாயத்தில், காவேரி தனது அக்காள் இந்த கிராமத்தில் சில மாதங்களுக்கு முன்பு இறந்து கிடந்ததைக் குறிப்பிடுகிறாள். எனவே அவள் குற்றவாளியைக் கண்டுபிடிக்க கிராமத்திற்கு வந்துள்ளாள். அன்று இரவு காவேரி கடத்தப்படுகிறாள். கடத்தியவர் அவளை பண்ணையார் வீட்டில் அடைத்து வைக்கின்றனர். இந்த நிலையில் பண்ணையார் வீட்டுக்கு வந்த தம்பிதுரை அவளை பாலியல் பலாத்காரம் செய்கிறான். இதனையடுத்து தம்பிதுரை உடனடியாக அவளை திருமணம் செய்து கொள்ளும்படி பண்ணையார் கட்டளையிடுகிறார். அவன் அவளை கிராமவாசிகள் முன்னிலையில் திருமணம் செய்து கொள்கிறான். பின்னர், கிராமத்தில் நடக்கும் தொடர் கொலை, தொடர் கற்பழிப்பழிப்புக்கு பண்ணையாரே காரணம் என்பதை தம்பிதுரை கண்டுபிடித்து, பண்ணையாரின் உண்மையான முகத்தை கிராம மக்களுக்கு காட்டுகிறான். தகு குட்டு வெளிபட்டுவிட்டதால் பண்ணையார் நீர்நிலையில் குதித்து தற்கொலை செய்து கொள்கிறார்.
# போக்கிரி தம்பி

## நடிகர்கள்

- ஆனந்த் ராஜ் (நடிகர்) தமிபிதுரையாக
- காவேரி காவேரியாக
- விஜயகுமார் பண்ணையாராக
- சனகராஜ் ராஜாமணியாக
- ஜெயந்த்குமார் ஜெய்த்குமாராக
- பாலாம்பிகா செல்வியாக
- குமரிமுத்து கிராமத்தானாக
- பயில்வான் ரங்கநாதன் கிராமத்தானாக
- அனுஜா இருளாயியாக
- குள்ளமணி கிராமத்தானாக
- பூபதி ராஜா மருதுவாக
- கிங் காங் தமிபிதுரையின் நண்பனாக
- வரலட்சுமி லட்சுமியாக
- வி. ஆர். திலகம் தம்பிதுரையின் தாயாக
- பசி சத்யா
- சுரேகா
- பிரேமி கிராமத்தானாக
- உசா பிரியா பாதிக்கப்பட்டவளின் தாயாக
- லலிதா குமாரி மருதுவின் சகோதரியாக
- செந்தில்நாதன் பெரியகருப்பாக
# போக்கிரி தம்பி

## இசை

திரைப்படத்திற்கான பின்னணி இசை மற்றும் பாடல் இசை ஆகியவற்றை திரைப்பட இசையமைப்பாளர் தேவா மேற்கொண்டார். 1992 இல் வெளியிடப்பட்ட படத்தின் பாடல் பதிவில் 5 பாடல்கள் உள்ளன.
# பட்னா மாவட்ட ஆட்சியர் அலுவலகம்

**பட்னா மாவட்ட ஆட்சியர் அலுவலகம்** *(Patna Collectorate)* பட்னா மாவட்டத்தின் நிர்வாகத் தலைமை அலுவலகமாகும். கங்கையாற்றின் கரையில் காந்தி மைதானத்திற்கு அருகில் இவ்வலுவலகம் அமைந்துள்ளது.  
டச்சு கட்டிடக்கலை மற்றும் பிரித்தானியக் கட்டிடக்கலை பாணியில் பட்னா மாவட்ட ஆட்சியர் அலுவலகம் கட்டப்பட்டுள்ளது. இது 200 ஆண்டுகளுக்கும் மேல் பழமை வாய்ந்த ஒரு கட்டிட வளாகமாகும். 2008 ஆம் ஆண்டு , பீகார் அரசாங்கம் பட்னா மாவட்ட ஆட்சியர் அலுவலக கட்டிடத்தை பாரம்பரியக் கட்டடமாக பட்டியலிட்டது.
# பட்னா மாவட்ட ஆட்சியர் அலுவலகம்

## வரலாறு

டச்சுக்காரர்கள் முதன்முதலில் 17 ஆம் நூற்றாண்டின் ஆரம்பத்தில் பட்னாவுக்கு வந்தனர். இந்த கட்டிடம் டச்சு கிழக்கிந்திய கம்பெனியால் கட்டப்பட்டு ஒரு பண்டகசாலையாக பயன்படுத்தப்பட்டது. பிரித்தானியர்களின் ஆட்சிக்காலத்தில் , ஆங்கிலேயர்கள் இந்த கட்டிடத்தை மாவட்ட ஆட்சியர் அலுவலகமாகப் பயன்படுத்தினர். 1857 ஆம் ஆண்டு முதல் தற்போதைய வளாகத்தில் மாவட்ட ஆட்சியர் அலுவலகம் செயல்படத் தொடங்கியது. 1938 ஆம் ஆண்டில், மாவட்ட வாரிய கட்டிடமும் இதனோடு சேர்க்கப்பட்டது, இக்கட்டிடம் பிரித்தானியக் கட்டிடக்கலையில் கட்டப்பட்டுள்ளது.
# பட்னா மாவட்ட ஆட்சியர் அலுவலகம்

## அலுவலகங்கள்

இந்திய குடிமைப் பணி அலுவலர் பட்னா மாவட்ட ஆட்சியர் அலுவலகத்தின் தலைமைப் பொறுப்பை ஏற்று நிர்வகிக்கிறார். குற்றவியல் நீதிபதி என்றும் பொதுவாக இவர் அழைக்கப்படுவதுண்டு. துணை ஆட்சியர் (பொது), துணை ஆட்சியர் (நிலம் கையகப்படுத்தல்), துணை ஆட்சியர் (வருவாய் மீட்பு), துணை ஆட்சியர் (பேரிடர் மேலாண்மை), துணை ஆட்சியர் (தேர்தல்), துணை ஆட்சியர் (நில சீர்திருத்தங்கள்) மற்றும் மூத்த நிதி அலுவலர் முதலானவர்கள் இவ்வலுவலகக் கட்டிடத்தில் அமர்ந்து செயல்பட்டு வருகிறார்கள்.
# பட்னா மாவட்ட ஆட்சியர் அலுவலகம்

## சர்ச்சை

2016 ஆம் ஆண்டில் பீகார் அரசு பழைய கட்டிடங்களை அகற்றிவிட்டு அவற்றுக்குப் பதிலாக ஒரு புதிய வளாகத்தை கட்ட முடிவு செய்தது. வரலாற்றாசிரியர்கள் மற்றும் பல்வேறு சமூக அமைப்புகளின் பரவலான எதிர்ப்புக்கும் விமர்சனங்களுக்கும் இது வழிவகுத்தது, இலண்டனை தளமாகக் கொண்ட காந்தி அறக்கட்டளையும் எதிர்ப்புக் குரல் எழுப்பிய அமைப்புகளில் முக்கியமானவைகள் ஆகும். ஏப்ரல் 2016 இல் இந்தியாவுக்கான நெதர்லாந்து தூதர் அல்போன்சசு சுடோலிங்கா பீகார் முதல்வர் நிதீசு குமாருக்கு எழுதிய கடிதத்தில் மாவட்ட ஆட்சியர் அலுவலகக் கட்டடத்தை இடிப்பைத் தவிர்க்குமாறு முறையிட்டார்.
# பட்னா மாவட்ட ஆட்சியர் அலுவலகம்

## இதையும் காண்க

- டச்சு இந்தியா
# வைகறை பூக்கள்

**வைகறை பூக்கள்** (*Vaikarai Pookkal*) என்பது 1996 ஆம் ஆண்டு வெளியான இந்திய தமிழ் காதல் நாடக திரைப்படம் ஆகும். இ. மு. வெற்றிவேலன் இயக்கிய இப்படத்தில் ராஜா, ராஜஸ்ரீ, பொன்வண்ணன், புதுமுகம் அன்னம் ஆகியோர் முக்கிய வேடங்களில் நடித்துள்ளனர். சண்முகசுந்தரம், சாமிகண்ணு, ஏ. கே. வீரசாமி, கரண், தாரினி ஆகியோர் துணை வேடங்களில் நடித்துள்ளனர். இந்த படத்திற்கு தேவேந்திரன் இசை அமைத்தார். 1996 திசம்பர் 30 அன்று இப்படம் வெளியானது.
# வைகறை பூக்கள்

## கதை

பல ஆண்டுகளுக்கு முன்பு, ராசராசன்பட்டி கிராமத்தில், ஏழைக் குடும்பத்தைச் சேர்ந்த நல்லதம்பி (பொன்வண்ணன்) பணக்கார குடும்பத்தைச் சேர்ந்த மாரி (தாரினி) என்பவரை காதலித்தார். கிராமத் தலைவரான அவளது சகோதரர் வெள்ளைச்சாமி கௌண்டர் ( சண்முகசுந்தரம் ) அவர்களின் காதலுக்கு எதிராக நிற்கிறார். ஏழையாக உள்ள நல்லதம்பியை அவமானப்படுத்துகிறார். அதன்பிறகு, நல்லதம்பி ஒரு தாழ்த்தப்பட்ட பெண்ணை மணக்கிறார், சாதி முறையை கண்டிப்பாக பின்பற்றிய வெள்ளைச்சாமி கவுண்டர் அவர்களை தங்கள் கிராமத்திற்கு வெளியேற்றுகிறார். பின்னர் அவரது மனைவி (வரலட்சுமி) பிரசவத்தின்போது இறந்துவிடுகிறாள்.  
தற்போது வரை, நல்லதம்பியின் மகன் சூரி (பொன்வண்ணன்) கொல்லி மலையில் சந்தன மரக் கடத்தல் தொழிலில் ஈடுபடுபவனாக உள்ளான். தெய்வானை ( ராஜஸ்ரீ ), தமயந்தி (அன்னம்) ஆகிய சகோதரிகள் வெள்ளைச்சாமியின் உறவினர்களாவர். சூரி தனது குழந்தை பருவ காதலியான தமயந்தியைக் காதலிக்கிறான். அதேசமயம் தெய்வானை கிராம மருத்துவரான ராஜாவும் ( ராஜா ) ஒருவருக்கொருவர் காதலிக்கிறார்கள். இதற்கிடையில், நகரத்தில் படித்த வெள்ளைச்சாமி கௌண்டரின் மகன் சங்கர் ( கரண் ) தனது சொந்த கிராமத்திற்குத்துக்கு வருகிறான். அப்போது அவன் மனநலம் பாதிக்கப்பட்ட கிராமப் பெண்ணை பாலியல் பலாத்காரம் செய்கிறான்.  
ராஜாவும், தெய்வானையும் இறுதியில் வெள்ளைச்சாமி கௌண்டரிடம் தங்கள் காதல் விவகாரத்தை சொல்லுகிறார்கள். ராஜாவின் சாதியைப் பற்றி அவர் கேட்கும்போது, ராஜா அவரிடம் அதை சொல்ல மறுக்கிறான். எனவே, வெள்ளைச்சாமி கவுண்டர் அவர்களின் திருமணத்துக்கு மறுப்பு சொல்கிறார். பல பெண்களை ஏமாற்றி திருமணம் செய்தவன் (ராஜ்காந்த்) தெய்வானையை திருமணம் செய்து கொள்கிறான். திருமணத்திற்குப் பிறகு மணமகன் கைது செய்யப்படுகிறான். இந்த மோசடிக்கு பின்னால் சங்கர் இருக்கிறான். இப்போது அவன் அவளது சகோதரி தமயந்தியை திருமணம் செய்ய விரும்புகிறான். அதன்பிறகு, வெள்ளைச்சாமி கௌண்டர் மனநலம் பாதிக்கப்பட்ட பெண்ணை பாலியல் பலாத்காரம் செய்தத தனது மகன் சங்கரை ஏற்க மறுத்து, அவனால் பாதிக்கப்பட்டவளை கவனித்துக் கொள்ள முடிவு செய்கிறார். சாதிப்பற்றோடு இருப்பது முட்டாள்தனம் என்பதை வெள்ளைச்சாமி இறுதியாக புரிந்துகொள்கிறார். ராஜாவும் தெய்வானையும் மீண்டும் காதலிப்பதும், சூரியின் உண்மையான காதலை தமயந்தி ஏற்றுக்கொள்வதுடன படம் முடிகிறது.
# வைகறை பூக்கள்

## நடிகர்கள்

- ராஜா ராஜாவாக
- ராஜஸ்ரீ தெய்வானையாக
- பொன்வண்ணன் நல்லதம்பி மற்றும் சூரியாக
- அன்னம் தமயந்தியாக
- சண்முகசுந்தரம் (நடிகர்) வெள்ளைச்சாமி கவுண்டராக
- சாமிகண்ணு கிராமத்தானாக
- ஏ. கே. வீராசாமி சூரியின் வளர்ப்புத் தந்தையாக
- கரண் சங்கராக
- தாரினி மாரியாக
- எஸ். சலேத் சௌரி
- முரளி கிருஷ்ணா
- யுவன் ஸ்வாங் சங்கரின் நண்பனாக
- ஆர்த்தி ராசியாக
- ரெஜினா நிலாவாக
- ராஜ்காந்த் மணமகனாக
- பசி சத்யா சூரியின் வளர்புத் தாயாக
- வரலட்சுமி வெள்ளைச்சாமி கௌண்டரின் மனைவியாக
# வைகறை பூக்கள்

## இசை

திரைபபடத்தின் பின்னணி இசை மற்றும் பாடல் இசையை இசையமைப்பாளர் தேவேந்திரன் மேற்கொண்டார். 1996 இல் வெளியிடப்பட்ட இசைப்பதிவு 6 பாடல்கள் இருந்தன.
# சந்திர மோகன் (தெலுங்கு நடிகர்)

**சந்திர மோகன்** (Chandra Mohan) (23 மே 1941 – 11 நவம்பர் 2023) (மல்லம்பள்ளி சந்திரசேகர ராவ்) ஒரு இந்தியத் திரைப்பட நடிகராவார். இவர், முக்கியமாக தெலுங்குத் திரைப்படங்களிலும், ஒரு சில தமிழ்ப் படங்களிலும் நடித்ததற்காக பெயர் பெற்றவர். இவர் இரண்டு பிலிம்பேர் விருதுகளையும் ஏழு நந்தி விருதுகளையும் பெற்றுள்ளார். *ரங்குலா ரத்னம்* போன்ற வெற்றிகளில் நடித்ததற்கு விமர்சன வரவேற்பைப் பெற்றார். *பதகாரெல்லா வயசு* (1978) படத்திற்காக நடிகை ஸ்ரீதேவியுடன் இணைந்து சிறந்த நடிகருக்கான மாநில நந்தி விருதைப் பெற்றார். *சிரி சிரி முவ்வா* (1978) படத்திற்காக பிலிம்பேர் சிறந்த நடிகருக்கான விருதையும் வென்றார். இவரது முதல் தமிழ் படம் நாளை நமதே (1975). *சீதம்மலட்சுமி*, *இராதா கல்யாணம்*, *ரெண்டு ரேல்ல ஆரு*, *சந்தம்மா ராவே* *இராம் ராபர்ட் ரகீம்* போன்றவை முன்னணி நடிகராக நடித்ததில் சில.
# சந்திர மோகன் (தெலுங்கு நடிகர்)

## ஆரம்ப கால வாழ்க்கை

இவர் 1945 அல்லது 1946 இல் ஆந்திராவின் கிருட்டிணா மாவட்டத்தில் உள்ள பம்மிடிமுக்கலாவில் ஒரு தெலுங்கு பிராமணக் குடும்பத்தில் பிறந்தார். மேதூருவில் உள்ள உயர்நிலைப் பள்ளியில் தனது பள்ளிப் படிப்பை முடித்தார். இவர் பாபட்லா வேளாண் கல்லூரியில் பட்டம் பெற்றார். இவருக்கு சின்னய்யா என்ற சகோதரரும், சத்தியவதி என்ற அக்காவும் உள்ளனர். இவர் மூத்த திரைப்படத் தயாரிப்பாளர் கே. விஸ்வநாத்த்தின் உறவினர்.
# சந்திர மோகன் (தெலுங்கு நடிகர்)

## ஆரம்ப கால வாழ்க்கையில்

சந்திர மோகன் 1966 ஆம் ஆண்டில் *ரங்குலா ரத்னம்* திரைப்படத்தின் மூலம் தெலுங்குத் திரையுலகில் அறிமுகமானார். 1968ஆம் ஆண்டில், வாணிஸ்ரீயுடன் ஒரு அக்கறையுள்ள சகோதரனாக நடித்த *சுக துக்காலு* என்ற படத்தில் நடித்தற்காக இவர் விருதுகளைப் பெற்றார்.
# பட்னா தலைமைச் செயலகம்

**பட்னா தலைமைச் செயலகம்** *(Patna Secretariat)* இந்தியாவிலுள்ள பீகார் மாநிலத்தின் நிர்வாக அலுவலகமாகும். பட்னா சச்சிவாலயா அல்லது பழைய தலைமைச் செயலகம் என்றும் இது அழைக்கப்படுகிறது. பீகாரின் தலைநகரமான பட்னாவில் இந்த அலுவலகம் அமைந்துள்ளது. பட்னா நகரின் அடையாளச் சின்னங்களாக விளங்கும் மேற்கில் ஆளுநர் மாளிகை மற்றும் தூர கிழக்கில் உள்ள பட்னா உயர் நீதிமன்றம் ஆகியவற்றுக்கு இடையில் இத்தலைமைச் செயலகம் அமைந்துள்ளது.
# பட்னா தலைமைச் செயலகம்

## அமைவிடம்

பட்னா தலைமைச் செயலகம் பட்னாவில் உள்ள ஆளுநர் மாளிகைக்கு கிழக்கில் அமைந்துள்ளது. வலிமையான இக்கட்டடம் பிரித்தானிய அரசியான விக்டோரியாவின் ஆட்சிக்காலத்தில் கட்டப்பட்டுள்ளது. இந்திய இசுலாம் மற்றும் இந்தியக் கட்டிடக் கலை ஆகியவறை இணைத்து உருவாக்கப்பட்ட இந்தோ- சார்செனிக் கட்டிடக் கலையைப் பயன்படுத்தி பிரித்தானியர்கள் 1917 ஆம் ஆண்டு தலைமைச் செயலக கட்டடத்தைக் கட்டி முடித்தனர். 716 அடி நீளம் 364 அடி அகலம் கொண்டு நகரத்தின் மிகப்பெரிய அரசாங்க கட்டிடங்களில் ஒன்றாக பீகார் தலைமைச் செயலகக் கட்டடம் நிற்கிறது. இங்குள்ள அழகிய மற்றும் பச்சை புல்வெளிக்கு இடையே ஒரு பெரிய மணிகூண்டு கடிகார கோபுரம் உயரமாக நிற்கிறது. முதலில்198 அடி உயரம் கொண்டதாக இருந்த கோபுரம் 1934 ஆம் ஆண்டு நிகழ்ந்த நேபாளம்-பீகார் பூகம்பத்தின் போது இதன் ஒரு பகுதி கீழே உடைந்து விழுந்தது. தற்போது கோபுரத்தின் உயரம் தரையில் இருந்து 184 அடிகளாகும். கருங்கற்காரை தளத்திற்கும் ஓடுகளின் மேற்புற மூடுதலுக்கும் இடையில் நான்கு அடி இடைவெளி விடப்பட்டுள்ளது. கோடைக்காலத்தில் உட்புறங்களில் வெப்பநிலையை குறைத்து காட்டுவதை இந்த இடைவெளி உறுதி செய்கிறது.  
பட்னா தலைமைச் செயலக வளாகத்தில் புல்வெளிகள் மற்றும் பிற குறிப்பிடத்தக்க அலங்காரங்கள் செய்யப்பட்டுள்ளன. பீகாரின் முதல் முதலமைச்சரான சிறீ கிருட்டிணா சின்காவின் வெண்கல சிலை புல்வெளிக்கு மேற்கிலும், 1942 ஆம் ஆண்டு ஆகத்து மாதம் நடைபெற்ற வெள்ளையனே வெளியேறு இயக்கத்தில் ஏழு மாணவர்கள் தியாகம் செய்ததை நினைவுகூரும் வகையில் உருவாக்கப்பட்ட்ட தியாகிகள் நினைவுச்சின்னம் போன்றவை அலங்காரத்தில் இடம்பெற்றுள்ள முக்கிய அம்சங்களாகும். பட்னா தலைமைச் செயலக கட்டிடம் பாட்னா நகரின் குறிப்பிடத்தக்க கட்டிடங்களில் ஒன்றாகும். கட்டிடக்கலைச் சிறப்பிற்கும் இக்கட்டடம் பெயர் பெற்றதாகும்.
# பட்னா தலைமைச் செயலகம்

## சிறப்புகள்

சிட்னியின் பிரபல கட்டிடக் கலைஞர் யோசப் முனிங்சால் வடிவமைக்கப்பட்டு கல்கத்தாவின் மார்ட்டின் பர்ன் என்பவரால் 1913 ஆம் ஆண்டு முதல் 1917 ஆம் ஆண்டு வரையிலான காலத்தில் பட்னா தலைமைச் செயலகம் கட்டப்பட்டது. பட்னா நகரத்தின் வேறு எந்த வரலாற்று கட்டிடமும் இதனைப் போன்று உயரமான கடிகார கோபுரம் இல்லாமல் இருப்பதால் இது தனித்து வேறுபடுகிறது. இன்று, பீகார் மாநில அரசின் தலைமைச் செயலகமாக இயங்குகிறது. அனைத்து வகையான அரசாங்க நடவடிக்கைகளும் கொண்ட ஒரு பரப்பரப்பான வளாகமாக செயல்படுகிறது. உள்துறை, நிதி, பொது நிர்வாகம், அமைச்சரவையின் செயலகம் போன்ற அனைத்து முக்கியமான அரசுத் துறைகளும் இங்கு அமைந்துள்ளன. எனவே அமைச்சர்கள் மற்றும் அவர்களுடைய அலுவலகங்களும் இங்கு செயல்படுகின்றன.
# இலதா ராசு

**இலதா ராசு** (Latha Raju) 1970 களில் மலையாளத் திரைப்படங்களில் பணியாற்றுவந்த ஒரு இந்திய திரைப்பட பாடகியும், நடிகையுமாவார். இவரது பிரபலமான மலையாளப் பாடல்களில் *சேதுபந்தனம்* என்ற படத்தில் இடம்பெற்ற "பிஞ்சு ஹிருதயம் தேவலாயம்", "மஞ்சக்கிளி ஸ்வர்ணக்கிளி மயில்பீலிக்காட்டிலே வர்ணக்கிளி", "இவிடுதே சேச்சிகின்னாலே" (அசாகுல்லா சலீனா) போன்ற பாடல்களாகும். இவர் தமிழ், கன்னடம், துளு போன்ற மொழிகளிலும் பாடல்களை வழங்கியுள்ளார். பிரபல நடிகைகளான சுஹாசினி, சோபனா, மறைந்த ஷோபா போன்ற பல முன்னணி நடிகைகளுக்காக மலையாளத்தில் சில படங்களில் பின்னணி குரல் வழங்கியுள்ளார். வாழ்நாள் சாதனைக்காக 2003இல் கேரள திரைப்பட விமர்சகர்கள் விருதை வென்றுள்ளார். மலையாள மெல்லிசைக்கு பங்களித்ததற்காக கேரள சங்கீத நாடக அகாடமி இவருக்கு விருது வழங்கியது. மலையாளத் திரைப்பட இசையில் சிறந்து விளங்கியதற்காக 2019ஆம் ஆண்டில் கேரள அரசு இவரை கௌரவித்தது.  
அனைத்திந்திய வானொலி / தூர்தர்ஷன் போன்ற நிறுவனங்களில் 34 ஆண்டுகளாக பல்வேறு திறன்களில் பணியாற்றினார். சென்னை, திருவனந்தபுரம் ஆகிய நிலையங்களின் நிலைய இயக்குநராக பல ஆண்டுகளாக இருந்தார். மேலும், சந்தைப்படுத்தல் இயக்குநராக பணியாற்றிய பிறகு ஓய்வு பெற்றார்.
# இலதா ராசு

## தனிப்பட்ட வாழ்க்கை

1951 சூன் 25 அன்று பிறந்த இவர், பாடகர் சாந்தா பி. நாயர், திரைப்பட இயக்குநரும், மலையாளத் திரைப்படங்களில் திரைக்கதை எழுத்தாளருமான கை. பத்மநாபன் நாயர் ஆகியோரின் ஒரே மகளாவார். இவரது முதல் பாடல் 1962ஆம் ஆண்டு மலையாளத் திரைப்படமான *சினேகதீபம்* படத்தில் இருந்தது. இவர் முதுகலை பட்டம் பெற்றார். 2011ஆம் ஆண்டில் சென்னை தூர்தர்ஷன், அனைத்திந்திய வானொலியில் சந்தைப்படுத்தல் இயக்குநராக ஓய்வு பெற்ற இவர், 2016 வரை ஆலோசகராக அதே பதவியில் தொடர்ந்தார். இவரது கணவர், ஜே. எம். இராசுவும், ஒரு பின்னணிப் பாடகர். இவர், இசைத் தொகுப்புகளைத் தயாரிக்கிறார். இந்த தம்பதியருக்கு ஆலாப் இராசு, அனுபமா என்ற இரண்டு குழந்தைகள் உள்ளனர். இவரது மகன் ஒரு இசைக்கலைஞராகவும், பின்னணி பாடகராகவும் இருக்கிறார்.
# பிஷ்ணு ஷ்ரேஸ்தா (இந்திய இராணுவ வீரர்)

**பிஷ்ணு ஷ்ரேஸ்தா** இந்திய இராணுவத்தைச் சேர்ந்த கூர்க்கா வீரர் ஆவார். ஒரு இரயில் கொள்ளையின் போது வீரத்துடன் செயல்பட்டதற்காக சேனா பதக்கமும் **உத்தம் ஜீவன் ரக்ஷா பதக்** என்கிற பதக்கமும் இவர் பெற்றுள்ளார்.
# பிஷ்ணு ஷ்ரேஸ்தா (இந்திய இராணுவ வீரர்)

## இரயில் கொள்ளை சம்பவம்

2010 ஆண்டு செப்டம்பர் மாதத்தில் பிஷ்ணு ஷ்ரேஸ்தா என்கிற முப்பத்தைந்து வயது (அப்போது) கூர்க்கா வீரர் இராஞ்சியில் இருந்து தன் சொந்த ஊருக்கு செல்ல கோரக்பூர் இரயில் மூலம் பயணித்து கொண்டிருந்தார்.  
மௌர்யா விரைவு இரயில் அவர் பயணித்து கொண்டிருந்த போது, மாலை சுமார் மூன்று நாற்பது மணியளவில் வங்களாத்தைச் சேர்ந்த ஆயுதம் ஏந்திய வழிப்பறி கொள்ளையர்கள் முப்பது பேர் இரயிலில் ஏறி பயணிகளை மிரட்டி கொள்ளையடிக்கத் துவங்கினர்.  
உறங்கிக் கொண்டிருந்த ஷ்ரேஸ்தா கொள்ளையர்களால் எழுப்பப்பட்ட போது, தன் உடைமைகளைத் தர விழைந்தார். ஆனால், அதற்குள்ளாக அவருக்கு அருகில் அமர்ந்திருந்த பதினெட்டு வயது பெண்ணைக் கொள்ளையர்கள் வன்புணர்வு செய்ய முயற்சித்தனர்.  
அந்த பெண் உதவி கேட்டு அலறவே, எதாவது செய்ய நினைத்த ஷ்ரேஸ்தா தான் வைத்திருந்த குக்குரி கத்தியால் அவர்களைத் தாக்கத் துவங்கினார். இந்த நிகழ்வைப் பற்றி, அவர் தி டைம்ஸ் ஆஃப் இந்தியாவிற்கு பின்னாட்களில் கொடுத்த நேர்காணலில் கீழ்வருமாறு கூறி இருந்தார்.
# பிஷ்ணு ஷ்ரேஸ்தா (இந்திய இராணுவ வீரர்)

## விளைவு

காயப்பட்ட **ஆறு கொள்ளையர்கள் கைது** செய்யப்பட்டனர். அவர்களிடம் இருந்து நான்கு இலட்சத்து பத்தாயிரத்து நானூற்றி எழுவது ரூவாய் உரொக்கமும் நாற்பத்து மூன்று அலைபேசிகளும் ஏழு மடிக் கணினிகளும் பதினொரு தங்கச் சங்கிலிகளும் பதினான்கு கைக் கடிகாரங்களும் பற்பல கடனட்டைகளும் இரண்டு குண்டுகள் உள்ள துப்பாக்கிகளும் ஏழு குறுங்கத்திகளும் பறிமுதல் செய்யப்பட்டன.  
ஷ்ரேஸ்தாவின் இடது கையில் முறிவு ஏற்பட்டிருந்தது. இரண்டு மாத மருத்துவமனை சேர்ப்புக்கு பிறகு அவர் நலம் பெற்றார். அவரால் காப்பாற்றப்பட்ட பெண், அவருக்கு பணமளித்த போது அதை வாங்க மறுத்த பிஷ்ணு, **ஒரு வீரனாக எதிரியை எதிர்கொள்வதும் மனிதனாக கள்வரை வீழ்த்தியதும் தன் கடமை** என்று கூறினார்.  
நடுவணரசும் மராட்டிய அரசும் அவரின் வீரத்திற்காக பதக்கங்கள் அளித்து சிறப்பித்தன. இவருக்கு **சேனா பதக்கமும் உத்தம் ஜீவன் ரக்ஷா பதக் என்கிற பதக்கமும்** கிடைத்தது.
# ஆலாப் இராசு

**ஆலாப் இராசு** (*Aalap Raju*) (பிறப்பு 6 சூன் 1979) இந்தியாவின் சென்னையைச் சேர்ந்த பின்னணி பாடகரும், கித்தார் இசைக் கலைஞருமாவார். ஹாரிஸ் ஜயராஜ் இசையமைத்த கோ திரைப்படத்திலிருந்து "என்னமோ ஏதோ" என்ற பாடலை பாடியது 2011ஆம் ஆண்டில் பல மாதங்களுக்கு இசை பட்டியலில் முதலிடத்தைப் பிடித்தது. மேலும், சிறந்த ஆண் பின்னணி பாடகருக்கான பிலிம்பேர் விருதையும் வென்றது. ஹாரிஸ் ஜயராஜ், தமன், ஜி. வி. பிரகாஷ் குமார், தீபக் தேவ், டி. இமான், சிறீகாந்து தேவா போன்ற இசை இயக்குனர்களுக்காக இவர் பாடியுள்ளார். முகமூடி படத்திலிருந்து "வாய மூடி சும்மா இருடா", எங்கேயும் காதல் படத்தில் "எங்கேயும் காதல்", நண்பன் படத்தில் இடம்பெற்ற "எந்தன் கண் முன்னே" பாடலும், ஒரு கல் ஒரு கண்ணாடி படத்தின் "அகிலா அகிலா", "காதல் ஒரு பட்டர்பிளை" பாடலும் வந்தான் வென்றான் படத்தின் "அஞ்சனா அஞ்சனா", ஐய்யனார் படத்தின் "குத்து குத்து", *யுவ்* என்ற மலையாளப் படத்திலிருந்து "நெஞ்சோடு சேர்த்து", மாற்றான் படத்திலிருந்து "தீயே தீயே", மனம் கொத்திப் பறவை படத்திலிருந்து "ஜல் ஜல் ஓசை", என்னை அறிந்தால் படத்தின் "மாயா பஜார்" போன்ற பாடல்கள் இவருக்கு பெயர் பெற்றுத் தந்தது.
# ஆலாப் இராசு

## ஆரம்ப கால வாழ்க்கை

இவர் இசைக் குடும்பத்தைச் சேர்ந்தவர் என்பதால் இசை இவருக்கு இயல்பான ஒன்றாக இருந்தது. இவரது பெற்றோர்களான ஜே. எம். ராஜுவும், இலதா ராசுவும் மலையாளத் திரையுலகில் பின்னணிப் பாடகர்களாக உள்ளனர். அதே நேரத்தில் இவரது பாட்டி மறைந்த சாந்தா பி. நாயர், தாத்தா, மறைந்த கை. பத்மநாபன் நாயர் ஆகியோர் 60-70களில் மலையாள இசைத் துறையில் நன்கு அறியப்பட்ட பெயர்கள். தனது பள்ளி நாட்களில் இவர் ஒரு தொழில்முறை துடுப்பாட்ட வீரராகி சர்வதேச அளவில் இந்தியாவை பிரதிநிதித்துவப்படுத்த விரும்பினாலும், சென்னையில்ல் பட்டப்படிப்பு நாட்களில் இவருக்கு வேறு திட்டங்கள் இருந்தன. இவரது கல்லூரித் தோழர்கள் இவரை இணையாக பாடல் மற்றும் கித்தார் கற்க ஊக்கமளித்தனர். பல மாத பயிற்சி, இவரை கித்தார் வாசிப்பதிலும் பாடுவதிலும் ஒரு சுயமாக கற்ற இசைக்கலைஞராக்கியது, இவரது பெயர் இந்தியாவின் மிகவும் மதிப்புமிக்க கலாச்சார நிகழ்வுகள் மூலம் பரவியது. சென்னை இந்திய தொழில்நுட்ப நிறுவனம் நடத்திய 'சாரங்' என்ற நிகழ்ச்சி இவரது வாசிப்பிற்கு சிறந்த கருவியாக அமைந்தது. இந்தியாவிலும் வெளிநாட்டிலும் ஏராளமான பதிவு அமர்வுகள் மற்றும் நேரடி நிகழ்ச்சிகளின் தொடக்க புள்ளியாக அது இருந்தது. ஹாரிஸ் ஜயராஜ் இசையமைத்த "என்னமோ ஏதோ", 2011இல் வெளியான " எங்கேயும் காதல்" ஆகியவை இவரது பாடலுக்கு அதிக முக்கியத்துவம் அளித்தன. இப்போது அரங்கங்களிலும், நேரடி இசை நிகழ்ச்சிகளிலும் பாடுவதும், கித்தார் இசைப்பதுவுமாக இருக்கிறார்.  
*யுவ்* என்றை இவரது மலையாளப் பாடலான 'நெஞ்சோடு சேர்த்து' யூடியூப்பில் உடனடி வெற்றியைப் பெற்றது. வெளியான 4 மாதங்களில் 1.4 மில்லியன் பார்வையாளர்களைத் தாண்டியது.
# தீபக் தேவ்

**தீபக் தேவ்ராஜ் கோமத்** (Deepak Devraj Komath) **தீபக் தேவ்** எனவும் அழைக்கப்படும் இவர் ஒரு இந்திய இசையமைப்பாளர் ஆவார். மலையாளத் திரையுலகில் மிகவும் பிரபலமாக இருக்கிறார். *குரானிக் பேச்சுலர்*, *உதயானு தாரம்*, *நரன்*, *புதிய முகம்*, உருமி, *கிராண்ட்மாஸ்டர்*, *பாஸ்கர் த ராஸ்கல்* போன்ற படங்களில் இவர் பணியாற்றியுள்ளார்.. இவர், இந்திய ராக் இசைக்குழுவான "மதர்ஜேனி"ன் முன்னாள் உறுப்பினரும் ஆவார்.
# தீபக் தேவ்

## ஆரம்ப ஆண்டுகளில்

கேரளாவில் உள்ள தலச்சேரியைச் சேர்ந்த இவர், துபாயில் வளர்ந்தார். அங்குள்ள இந்திய உயர்நிலைப் பள்ளியில் படித்த இவர் சிறுவயதிலிருந்தே இந்திய கர்நாடக இசையைக் கற்றுக்கொண்டார். பின்னர் இவரது ஆர்வம் முக்கியமாக விசைப்பலகைக்கு மாறியது. தூய இருதயக் கல்லூரியில் பட்டதாரி மாணவராக இருந்தபோது, கல்லூரி ராக் இசைக்குழுவின் பின்னணியில் இருந்தார். இது ஒவ்வொரு ஆண்டும் மதிப்புமிக்க கல்லூரி அளவிலான போட்டியான *டேலண்ட் டைம் - உட்ஸ்டாக்* விருதை வென்றது. நிரலாக்க இசையில் கவனம் செலுத்திய இவர், ஏ. ஆர். ரகுமான், சங்கர் இசான் லாய், சந்தீப் சவுதா, வித்தியாசாகர், அனு மாலிக், கீரவாணி, மணிசர்மா, ஆதேசு சிறீவத்சவ் ஆகியோரிடம் பணியாற்றினார்.  
சித்திக் (சித்திக்-லால் புகழ்) இயக்கிய, *குரானிக் பேச்சுலர்* படத்தின் மூலம் மலையாளத் திரைப்படங்களில் தனது வாழ்க்கையைத் தொடங்கினார்.
# தீபக் தேவ்

## சொந்த வாழ்க்கை

இப்போது துபாயில் வசிக்கும் தேவ்ராஜ் கோமத் மற்றும் ஆஷா தேவ் ஆகியோருக்கு தீபக் பிறந்தார். இவருக்கு தீட்சித் தேவ் என்ற ஒரு தம்பி உள்ளார். துபாயின் இந்தியன் உயர்நிலைப் பள்ளியிலும், தேவாராவின் தூய இருதயக் கல்லூரியிலும் கல்வி பயின்றார். 2002 மே 26 மே சுமிதா கிரிஜன் என்பவரை மணந்தார். இந்த தம்பதியினர் இப்போது தங்கள் இரண்டு மகள்களான தேவிகா (பிறப்பு 2003), பல்லவி (பிறப்பு 2006) ஆகியோருடன் எர்ணாகுளத்தில் வசிக்கின்றனர்.
# ரேடியம் புளோரைடு

**ரேடியம் புளோரைடு** *(Radium fluoride)* RaF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். மிகவும் சக்திவாய்ந்த கதிரியக்கத் தன்மை கொண்ட சேர்மமென்றும் இது கருதப்படுகிறது. லாந்தனைடு புளோரைடுகளுடன் சகவீழ்படிவாக ரேடியம் புளோரைடும் வீழ்படிவாகிறது. கால்சியம் புளோரைடு சேர்மத்தை ஒத்த புளோரைட்டு படிக வடிவத்திலேயே இதுவும் படிகமாகிறது.
# ரேடியம் புளோரைடு

## தயாரிப்பு

ரேடியம் உலோகத்துடன் ஐதரசன் புளோரைடு வாயுவை வினைபுரியச் செய்தால் ரேடியம் புளோரைடு உருவாகிறது.
: Ra + 2 HF → RaF<sub>2</sub> + H<sub>2</sub>
# தீபா தேவசேனா

**தீபா தேவசேனா** (Deepa Devasena) (பிறப்பு சிதம்பரம், தமிழ்நாடு, இந்தியா ) அமெரிக்காவின் மில்வாக்கி பகுதியில் லக்னோ கரானா பாணியின் பிரபலமான கதக் குரு ஆவார். 2003 முதல் நடனத்தில் பயிற்சி பெற்றார். இவர் ஆரபி இந்திய நடனப் பள்ளியின் கலை இயக்குநராக உள்ளார். தேவசேனா ஒரு பயிற்சி பெற்ற பரதநாட்டியம் கலைஞராகவும், கதக் நடனக் கலைஞரும், நடன ஆசிரியருமாவார். பிர்ஜு மகராஜ், சாசுவதி தீதி, நிருபமா, இராசேந்திரன் உள்ளிட்ட பல முக்கிய கதக் குருக்களின் கீழ் நடனம் பயின்றார். ஆகத்து 2015இல், நிருபமா, இராசேந்திரன் ஆகியோரின் வழிகாட்டுதலின் கீழ் தனது மாணவர்களுக்காக இரண்டு வார கதக் பட்டறையான, "சூம் 2015" என்ற நிகழ்ச்சி மூலம் வெற்றிகரமாக நடத்தினார்.
# தௌலிகங்கா ஆறு

எனுமிடத்தில் அலக்நந்தா ஆற்றுடன் கலக்கும் காட்சி]]  
**தௌலிகங்கா ஆறு** (**Dhauliganga**) கங்கை ஆற்றின் ஆறு துணை ஆறுகளில் ஒன்றாகும். இந்த ஆறு இந்தியாவின் உத்தராகண்ட் மாநிலத்தின் கார்வால் கோட்டத்தில் அமைந்த சமோலி மாவட்டத்தில் பரவியுள்ள இமயமலையின் தொடர்ச்சியான சிவாலிக் மலையின் கொடுமுடிகளில் உற்பத்தியாகிறது. தௌலிகங்கா ஆறு, ஜோஷி மடத்தின் அடிவாரத்தில் அமைந்த ரெய்னி எனுமிடத்தில் அலக்நந்தா ஆற்றுடன் கலக்கிறது. இதன் துணை ஆறு ரிஷிகங்கா ஆறு ஆகும்.
# தௌலிகங்கா ஆறு

## பிப்ரவரி 2021 பனிச்சரிவினால் வெள்ளம்

7 பிப்ரவரி 2021 அன்று சமோலி மாவட்டத்தின் ஜோஷி மடம் அருகே அமைந்த சிவாலிக் மலை கொடுமுடிகளில் படர்ந்த பனிப்படலங்கள் பெருமளவில் உருகி சரிந்ததால், தௌலிகங்கா ஆற்றில் பெருவெள்ளம் பாய்ந்தது. இதனால் 100 முதல் 150 நபர் வெள்ளத்தில் அடித்துச் செல்லப்பட்டதாக முதல் கட்ட தகவல்கள் தெரிவிக்கிறது. மேலும் சமோலி மாவட்டத்தில் உள்ள ரெய்னி எனும் கிராமத்தில் உள்ள ரிஷிகங்கா ஆற்றின் குறுக்கே கட்டப்பட்ட அணை மற்றும் தேசிய அனல் மின் நிறுவனத்தின் புனல் மின்சாரத் திட்டத்தின் கட்டமைப்புகள் கடுமையாக பாதிக்கப்பட்டுள்ளது.
# தௌலிகங்கா ஆறு

## இதனையும் காண்க

- ரிஷிகங்கா ஆறு
# அ. அ. மணவாளன்

**அ. அ. மணவாளன்** (A. A. Manavalan) (1937–2018) ஓர் இந்திய தமிழ் மொழி அறிஞர் ஆவார். சமஸ்கிருதம், பாலி, பிரகிருதம், திபெத்திய, தமிழ், பழைய ஜாவானீஸ், ஜப்பானிய, தெலுங்கு, அசாமி, மலையாளம், பெங்காலி, கன்னடம், மராத்தி, இந்தி, ஒடிசி, பாரசீக, மலாய், பர்மிய, மரானாவோ, தாய், லாவோடியன் மற்றும் காஷ்மீர் உள்ளிட்ட 48 மொழிகளில் எழுதப்பட்ட இராமாயணத்தின் ஒப்பீட்டு *ஆய்வான இராம காதையும் இராமாயணங்களும்* (2005) *என்ற படைப்புக்காக* அவருக்கு சரசுவதி சம்மான் (2011) விருது வழங்கப்பட்டது. அவர் இந்திரா பார்த்தசாரதிக்குப் பிறகு தமிழ்நாட்டிலிருந்து இந்த கெளரவத்தைப் பெறும் இரண்டாவது நபர் ஆவார்.  
மில்டன் மற்றும் கம்பனில் இதிகாசக் கதாநாயகத்துவம் என்ற தலைப்பில் அவரது முனைவர் பட்ட ஆய்வுக் கட்டுரையை சமர்ப்பித்து ஆங்கில இலக்கியத்தில் முனைவர் பட்டம் பெற்றார். அரிஸ்டாட்டில் *கவிதைகளை* அவர் தமிழுக்கு மொழிபெயர்த்தார், வேறு எந்த இந்திய மொழிகளிலும் செய்யப்படாத முன்னோடி முயற்சியாகும்.  
1 டிசம்பர் 2018 அன்று மணவாளன் இறந்தார்.
# அ. அ. மணவாளன்

## படைப்புகள்

ஏ. ஏ. மணவாளனின் தேர்ந்தெடுக்கப்பட்ட படைப்புகள்:  
- *பத்திரிகைகள் மூலம் தமிழ் ஆராய்ச்சி : ஒரு சிறுகுறிப்பு நூலியல்*
- *டாக்டர் மு. வ. முனைவர் மு. வ பற்றிய ஆய்வுக் கட்டுரைகளின் தொகுப்பு.*
- *பரஸ்பர தீப்பிழம்புகள் : ஒப்பீட்டு இலக்கியத்தில் கட்டுரைகள், தமிழ் மற்றும் ஆங்கிலம்*
- *மில்டன் மற்றும் கம்பனில் காவிய வீரம்*
- *திருக்குறள் ஒரு தொகுப்பு : ஆங்கிலத்தில் மொழிபெயர்ப்பு*
- *திருக்குறள் பற்றிய கட்டுரைகள் மற்றும் அஞ்சலி : கி.பி 1886-1986*
- *இலக்கிய கலாச்சாரங்களில் ஒப்பீட்டு ஆய்வுகள்*
- *அரிஸ்டாடிலின் கவிதை இயல்* (தமிழில் அரிஸ்டாட்டில் கவிதைகள்)
- *தொல்காப்பியப் பொருளதிகாரம்*
- ''உலகத் தமிழிலக்கிய வரலாறு"
# தன்வீர் அக்தர்

**தன்வீர் அக்தர்** (Tanveer Akhtar) இந்திய தேசிய காங்கிரசின் பீகார் பிரிவின் முன்னாள் துணைத் தலைவராக உள்ளார். முன்னதாக ஜவஹர்லால் நேரு பல்கலைக்கழக மாணவர் சங்கத் தலைவராகவும், பீகார் பிரதேச இளைஞர் காங்கிரஸ் தலைவராகவும் இருந்தார். இப்போது பீகாரில் உள்ள ஐக்கிய ஜனதா தளத்தில் சேர்ந்துள்ளார்.
# மால்தாகியா

**மால்தாகியா** (Maldahia) என்பது இந்திய மாநிலமான பீகாரில் மேற்கு சம்பாரண் மாவட்டத்தில் உள்ள ஒரு கிராமம் ஆகும்.
# மால்தாகியா

## மக்கள்தொகை புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, இக்கிராமமானது 671 வீடுகளில் 3909 மக்கள் தொகையைக் கொண்டிருந்தது. இந்த மக்கள் தொகையில் 52.13% ஆண்களும், 47.86% பேர் பெண்களும் இருந்தனர், மால்தாகியாவின் சராசரி கல்வியறிவு விகிதம் 46% ஆகும், இது தேசிய சராசரியான 74% ஐ விடக் குறைவு: ஆண் கல்வியறிவு 64.18% ஆகவும், பெண் கல்வியறிவு 35.81% ஆகவும் இருந்தது. மால்தாகியாவில் மக்கள் தொகையில் 24.68% பேர் 6 வயதுக்குட்பட்டவர்கள் ஆவர்.
# இரேனியம்(VI) குளோரைடு

**இரேனியம்(VI) குளோரைடு** *(Radium fluoride)* ReCl<sub>6</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். கருப்பு நிறத்தில் ஓர் இணைகாந்தப் பண்பு கொண்ட திண்மமாக இது காணப்படுகிறது. தங்குதன்(VI) குளோரைடை ஒத்த எண்முக கட்டமைப்பு வடிவத்தையே இரேனியம்(VI) குளோரைடு மூலக்கூறுகளும் ஏற்கின்றன.
# இரேனியம்(VI) குளோரைடு

## தயாரிப்பு

இரேனியம் படலங்களை குளோரினேற்றம் செய்து முதலில் ஒரு கலவையாக இரேனியம்(VI) குளோரைடு உற்பத்தி செய்யப்படுகிறது. பெருமளவில் தேவைப்படும் நிகழ்வுகளில் இரேனியம் அறுபுளோரைடுடன் மிகையளவு போரான் முக்குளோரைடை சேர்த்து வினைபுரியச் செய்து தயாரித்துக் கொள்ளப்படுகிறது.
:2 ReF<sub>6</sub> + 6 BCl<sub>3</sub> → ReCl<sub>6</sub> + 6 BF<sub>2</sub>Cl
இரேனியம்(V) குளோரைடைப் போலவே இதுவும் அறை வெப்பநிலையில் நிலைப்புத்தன்மையற்ற சேர்மமாக காணப்படுகிறது.
:2 ReCl<sub>6</sub> → [ReCl<sub>5</sub>]<sub>2</sub> + Cl<sub>2</sub>
# வில்லியம் கேர்ட்

**வில்லியம் மெக்கார்ட் கேர்ட்** (பிறப்பு: பிறப்பு: மார்ச்சு 20, 1950) என்பவர் அமெரிக்க நாட்டு நடிகர் ஆவார். இவர் திரைப்படத் துறையில் அறிமுகமாவதற்கு முன்பு 1970 களில் பல மேடை நாடகங்களில் நடித்துள்ளார். 1980 ஆம் ஆண்டு கென் ரஸ்ஸலல் இயக்கிய அறிவியல் புனைக்கதை அம்சமான 'ஆல்டர்டு இஸ்டேட்ஸ்' என்ற திரைப்படம் மூலம் திரைப்படத்துறைக்கு அறிமுகமானார். இந்தத் திரைப்படத்தில் நடித்ததற்காக 1980 ஆம் ஆண்டின் புதிய நட்சத்திரத்திற்கான கோல்டன் குளோப் விருதுக்கு பரிந்துரை செய்யப்பட்டார். 1981 ஆம் ஆண்டு 'பொடி கீட்' என்ற திரைப்படத்தில் கதாநாயகனாக நடித்துள்ளார். அதைத் தொடர்ந்து கோர்கி பார்க் (1983), கிஸ் ஆப் த இஸ்பைடர் வுமன் (1985), சில்றேன் ஆப் அ லெஸ்ஸர் கோட் (1986), புரொடகாஸ்ட் நியூஸ் (1987) போன்ற திரைப்படங்களில் நடித்ததன் மூலம் மிகவும் புகழ் பெற்ற நடிகர் ஆனார். இவர் மார்வெல் ஸ்டுடியோஸ் தயாரித்த ஹல்க் 2 (2008) மற்றும் கேப்டன் அமெரிக்கா: சிவில் வார் (2016) போன்ற மீநாயகன் திரைபபடத்தில் நடித்துள்ளார்.
# சிதம்பர ரகசியா

**சிதம்பர ரகசியா** (Chidambara Rahasya) என்பது பூர்ணசந்திர தேஜஸ்வி என்ற எழுத்தாளர் எழுதிய நாவலாகும். இந்த நாவல் ஒரு சிறிய இந்திய கிராமத்தின் நிலையை நகைச்சுவையாக சித்தரிக்கிறது. இந்த புத்தகத்தில் கொலை விசாரணை, சாதி அமைப்பு, வகுப்புவாத கலவரம், குருட்டு நம்பிக்கைகள், காதல் கதை, ஏலக்காய் தாவரங்கள், நட்பு, புரட்சிகர இளைஞர்கள், நில பிரபுக்கள், தீண்டத்தகாதவர்கள், கிராமத்தின் அரசியல் ஆகியவை உள்ளடங்கிய கதைப்பின்னல் உள்ளது. 2006 ஆம் ஆண்டில், கிரிஷ் கர்னாட் இந்த புதினத்தை அடிப்படையாகக் கொண்டு ஒரு தொலைக்காட்சித் தொடரை உருவாக்கினார் இந்த புத்தகம் 1987 ஆம் ஆண்டில் கன்னடத்திற்கான சாகித்ய அகாடமி விருதை வென்றது.
# இராஜீவ் ஜனார்தன்

**இராஜீவ் ஜனார்தன்** (Rajeev Janardan)(பிறப்பு 1967) பிமலெந்து முகர்ஜியிடம் இசை கற்றுக்கொண்ட இம்தட்கானி கரானாவின் (பள்ளி) மாணவரான இந்துஸ்தானி இசை சித்தார் கலைஞர் ஆவார். அவர் புதுதில்லியில் வசிக்கிறார்.  
இவரது 15ஆம் வயதில் ஜனார்தன் அகில இந்திய இசை போட்டியில் வென்றார். மும்பையில் பிரயாக் சங்கீத் சமிதியால் நடத்தப்பட்ட அகில இந்திய இசைப் போட்டி மற்றும் சுர் சிங்கர் சம்சத் போட்டிகளிலும் வென்றார், மேலும் தனது 19 வயதில் அகில இந்திய வானொலி மற்றும் தூர்தர்ஷனின் முதல் தர (ஏ கிரேடு) கலைஞரானார்.  
1996 ஆம் ஆண்டில் இந்திய சர்வதேச மையத்தில் இவரின் செயல்திறனுக்கான நல்ல மதிப்புரைகளைத் தொடர்ந்து, 2008 ஆம் ஆண்டில் சுவிட்சர்லாந்து உட்பட இந்தியாவிலும் வெளிநாட்டிலும் பரவலாக இசை நிகழ்ச்சிகளில் கலந்து கொண்டுள்ளார். அவரது இசை விளையாட்டில், அவர் *கயாகி ஆங்* (குரல் நடை) மற்றும் *தந்திர ஆங்* (கருவி நடை) ஆகியவற்றை இணைக்க முயற்சிக்கிறார்.  
ஜனார்தன் உளவியலில் முதுகலை பட்டமும் பெற்றவர்.
# சூரஜ் வெஞ்சரமூடு

**சூரஜ் வாசுதேவன்** (Suraj Vasudevan) (பிறப்பு 30 சூன் 1976), தொழில் ரீதியாக **சூரஜ் வெஞ்சரமூடு** (Suraj Venjaramoodu) என்று புகழ் பெற்ற இவர், ஓர் இந்திய திரைப்பட நடிகரும், நகைச்சுவை நடிகரும், பொழுதுபோக்குக் கலைஞரும், தொலைக்காட்சி தொகுப்பாளரும் ஆவார். இவர் மலையாளத் திரைப்படங்கள், தொலைக்காட்சிகள், மேடையில் தோன்றி வருகிறார். 250க்கும் மேற்பட்ட படங்களில் நடித்துள்ளார். 2000களிலும், 2010களின் நடுப்பகுதியிலும், இவர் பல படங்களில் நகைச்சுவை வேடங்களில் நடித்தார். மேலும், சிறந்த நகைச்சுவை நடிகருக்கான கேரள மாநில திரைப்பட விருதை மூன்று முறை (2009, 2010, 2013) வென்றுள்ளார். இவரது பிற்கால வாழ்க்கையில், குணசித்திர நடிகராகவும், முன்னணி கதாபாத்திரங்களிலும் நடித்து வெற்றி பெற்றார். *பேரரியாதவர்* படத்தில் நடித்ததற்காக 2014ஆம் ஆண்டில் சிறந்த நடிகருக்கான [[தேசிய திரைப்பட விருதுகள் வாங்கிய நடிகர்களின் பட்டியல்|தேசிய திரைப்பட விருதை வென்றார். 2019ஆம் ஆண்டில், *ஆண்ட்ராய்டு குஞ்சப்பன் பதிப்பு 5.25* , *விக்ருதி* ஆகிய படங்களுக்கு சிறந்த நடிகருக்கான கேரள மாநில திரைப்பட விருதை வென்றார்.
# சூரஜ் வெஞ்சரமூடு

## ஆரம்ப கால வாழ்க்கை

இந்திய இராணுவத்தில் பணிபுரிந்து ஓய்வுபெற்ற சிப்பாய் வெஞ்சரமூடு கே. வாசுதேவன் நாயர் , இல்லத்தரசியான விலாசினி ஆகியோரின் மூன்று குழந்தைகளில் இளைய குழந்தையாக சூரஜ் பிறந்தார். இவரை இவரது பெற்றோர்களும், உறவினர்களும் "குட்டப்பன்" என்ற பெயரில் அழைத்தனர். இவரது அண்ணன் வி. சாஜி, இந்திய இராணுவத்தில் அதிகாரியாக இருந்தார். இவரது மூத்த சகோதரி சுனிதா வி. வி திருமணமாகி திருவனந்தபுரத்தில் குடியேறினார். இவர், தனது கல்வியை முடித்த பின்னர் இராணுவத்தில் பணியாற்ற விரும்பினார். ஆனால் மிதிவண்டியிலிருந்து விழுந்து கையை உடைத்துக் கொண்டதால் அந்த முயற்சியை கைவிட வேண்டியிருந்தது. கே. வி. எம். எல். பி. எஸ் என்பவரிடமிருந்து தனது முதன்மை கல்வியைப் பெற்றார். ஆற்றிங்கல் அரசு தொழில்நுட்ப நிறுவனத்தில் தனது இயந்திரவியல் படிப்பை முடித்த இவர், அதன்பிறகு பிரபலங்களின் குரலில் பேசுவதற்குத் திரும்பினார். கைரளி தொலைக்காட்சியில் ஒளிபரப்பப்பட்ட நகைச்சுவை நிகழ்ச்சியான *ஜகபோகாவில்* இவர் நடித்தபோது இவருக்குத் திருப்பம் ஏற்பட்டது.
# சூரஜ் வெஞ்சரமூடு

## திரைப்பட வாழ்க்கை

ஒரு நகைச்சுவை நடிகராக சூரஜ் தனது பலகுரல் நிகழ்ச்சிகள் பார்வையாளர்களிடையே வெற்றி பெற்றன.இவர் முதலில் *ஜகபோகா* என்ற நிகழ்ச்சியில் தோன்றினார். இதில் பச்சன் மற்றும் தாதாசாகிப் வேடத்தில் நடித்தார். திருவனந்தபுரம் உச்சரிப்பை இவர் செயற்கையாக கேலி செய்ததற்காக பெரும்பாலும் வரவேற்கப்பட்டார். இதுவரை இவர் 250க்கும் மேற்பட்ட படங்களில் நடித்துள்ளார். மேலும், *டூப்ளிகேட்*, *தாஸ்கரா லஹாலா* படங்களில் முக்கியக் கதாபாத்திரத்தில் நடித்துள்ளார். *அரபிகதா*, *இவர் விவாகிதராயால்*, *அண்ணன் தம்பி*, *வெருத்தே ஒரு பார்யா*, *லாலிபாப்*, *குலுமால்*, *தி எஸ்கேப்*, *சட்டாம்பினாடு*, *சகுடும்பம் சியாமளா*, ஆதாமிண்டெ மகன் அபூ, *பேரரியாதவர்*, *ஆக்ஷன் ஹீரோ பிஜு* போன்ற படங்களில் நடித்துள்ளார்.  
டாக்டர் பிஜு இயக்கிய *பேரரியாதவர்* படத்திற்கான 61 வது தேசிய திரைப்பட விருதுகளில் சிறந்த நடிகருக்கான தேசிய திரைப்பட விருதை வென்றார்.
# சூரஜ் வெஞ்சரமூடு

## சொந்த வாழ்க்கை

2005 ஆம் ஆண்டில், சூரஜ் திருவனந்தபுரம் பத்மநாபசாமி கோயில் அருகிலுள்ள வைகுந்தம் அரங்கத்தில் சுப்ரியா என்பவரை மணந்தார். இவர்களுக்கு காசிநாதன், வாசுதேவ், கிருத்யா என மூன்று குழந்தைகள் உள்ளனர். இவரது மகன் காசிநாதன் *அண்ணன் தம்பி*, *தேஜா பாய் &amp;amp;பேமிலி* ஆகிய படங்களில் நடித்துள்ளார்.
# சௌபின் சாகிர்

**சௌபின் சாகிர்** (Soubin Shahir) (12 அக்டோபர் 1983) மலையாளத் திரைப்படத்துறையில் பணியாற்றும் இந்தியத் திரைப்பட நடிகரும், இயக்குநருமாவார். 2003-ஆம் ஆண்டில் உதவி இயக்குநராகத் தனது திரைப்பட வாழ்க்கையைத் தொடங்கிய இவர் பல இயக்குநர்களுடன் பணியாற்றினார். 2013-ஆம் ஆண்டில் *அன்னையும் ரசூலும்* படத்தில் துணை வேடத்தில் நடித்து அறிமுகமானார். *பறவா* (2017) என்ற படத்தின் மூலம் இயக்குநராக அறிமுகமானார். 2018-ஆம் ஆண்டில், *சூடானி பிரம் நைஜீரியா* படத்தில் நடித்ததற்காகச் சிறந்த நடிகருக்கான கேரள மாநில திரைப்பட விருதை வென்றார். இந்தப் படமும் ஒரு பெரிய வணிக வெற்றியைப் பெற்றது.
# சௌபின் சாகிர்

## ஆரம்பகால வாழ்க்கை

சௌபின் இந்தியாவின் கேரளாவில் கோட்டை கொச்சியில் பிறந்து வளர்ந்தார். இவருக்கு ஒரு சகோதரனும் சகோதரியும் உள்ளனர். இவருடைய தந்தை பாபு சாகிர் உதவி இயக்குநராகவும், தயாரிப்புக் கட்டுப்பாட்டாளராகவும் இருந்தார். இவர் மணிச்சித்ரதாழ், *காட்பாதர்*, *இன் ஹரிஹர் நகர்* போன்ற படங்களில் பணியாற்றியவர்.  
சௌபின் தனது திரைப்பட வாழ்க்கையை சித்திக்கின் *குரோனிக்கல் பேச்சிலர்* (2003) மூலம் உதவி இயக்குநராகத் தொடங்கினார். பாசில், சித்திக், இரபி-மெகார்டின், பி. சுகுமார், சந்தோஷ் சிவன், ராஜீவ் ரவி, அமல் நீரத் போன்ற இயக்குநர்களிடம் உதவி இயக்குநராக இருந்தார். உதவி இயக்குநராகப் பணிபுரிந்தபோது, பாசிலின் *கையேத்தும் தூரத்* (2002) படத்தில் நடிகராக அறிமுகமானார். அல்போன்சு புத்திரனின் பிரேமம் (2015) படத்தில் ஒரு உடற்கல்வி ஆசிரியராக நடித்தார். இது இவரை ஒரு நடிகராகப் பிரபலமடைய வழிவகுத்தது. இவரது பிரபலமான வேடங்களில் சார்லி (2015), மகேசிண்ட பிரதிகாரம் (2016), கலி (2016), டார்விண்டே பரிணாமம் (2016), கம்மதிபாதம் (2016), காமாட்டிபாடம் (2016), அனுராகா கரிக்கின் வேள்ளம் (2016), மாயநதி (2017), காம்ரெட் இன் அமெரிக்கா (2017), கும்பளங்கி நைட்ஸ் ஆகியவையும் அடங்கும். இவர் *சூடானி பிரம் நைஜீரியா* படத்தில் நடித்ததற்காக 2018-இன் சிறந்த நடிகருக்கான கேரள மாநில திரைப்பட விருதை வென்றார்.''
# சௌபின் சாகிர்

## தனிப்பட்ட வாழ்க்கை

சௌபின் சாகிர் 2017 திசம்பர் 16 அன்று, ஜாமியா ஜாகீரை மணந்தார். ஜாமியா ஒரு சந்தைப்படுத்தல் நிபுணராக, கொச்சியை மையமாகக் கொண்டு இயங்கி வருகிறார். இந்த இணையருக்கு 2019 மே மாதம் ஒரு மகன் பிறந்தார்.
# 2021 உத்தராகண்டம் பனிப்பாறை வெடிப்பு வெள்ளம்

எனுமிடத்தில் அலக்நந்தா ஆற்றுடன் கலக்கும் காட்சி]]  
**2021 உத்தராகண்ட் பனிப்பாறை வெடிப்பு வெள்ளம்**, இந்தியாவின் உத்தராகண்ட் மாநிலத்தின் சமோலி மாவட்டத்தில் சிவாலிக் மலையின் பனிப்பாறைகள் 7 பிப்ரவரி 2021 அன்று உருகி விழுந்த காரணத்தால், தௌலிகங்கா ஆறு மற்றும் அலக்நந்தா ஆறுகளில் தீடீர் என வெள்ளப் பெருக்கு ஏற்பட்டது. சமோலி மாவட்டத்தில் உள்ள ரெய்னி கிராமத்தில் அமைந்துள்ள இந்திய அரசின் தபோவன் விஷ்ணுகாட் நீர் மின் நிலையம் அருகே ஏற்பட்ட வெள்ளப் பெருக்கில் மின் நிலையத் தொழிலாளர்கள் பலர் சிக்கிக் கொண்டனர். இதில் இதுவரை 10 பேர் பலியாகியுள்ளதாகத் தெரிகிறது. 125 பேர் காயமடைந்தனர். அப்பகுதியில் தேசிய பேரிடர் மீட்பு படையைச் சேர்ந்த 3 குழுக்கள் மீட்பு பணிகளில் ஈடுபட்டுள்ளன. ஆற்றின் கரையோர மக்கள் பாதுகாப்பான இடங்களுக்கு அப்புறப்படுத்தப்பட்டு வருகின்றனர்.
# 2021 உத்தராகண்டம் பனிப்பாறை வெடிப்பு வெள்ளம்

## காரணம்

பனிச்சரிவு ஏற்பட்டு அதனால் பெருவெள்ளம் ஏற்பட்ட இடம், உத்தராகண்டின் தொலைநிலை பகுதி என்பதால் அதற்கான உடனடி காரணம் குறித்து இதுவரை சரிவர தெரியவில்லை. இமயமலை தொடரின் இந்த பகுதியில் மட்டும் ஏறக்குறைய 1,000 பனிப்பாறைகள் உள்ளதாக துறைசார் வல்லுநர்கள் கூறுகின்றனர். இப்பனிப்பாறைகளில், மிகப்பெரிய பனிப்பாறை ஒன்று, வெப்பநிலை உயர்வின் காரணமாக உடைந்து, அதனுள் இருந்த அதிகளவிலான தண்ணீர் ஒரே சமயத்தில் வெளியேறி இருக்க வேண்டுமென்றும் நம்பப்படுகிறது. இதைத்தொடர்ந்தே, பனிச்சரிவு ஏற்பட்டு பாறைகளும், மண்ணும் வீழ்த்திருக்க வேண்டுமென்றும் கருதப்படுகிறது.
வேறுசில வல்லுநர்களோ, மிகப் பெரிய பனிப்பாறை ஒன்று பனிப்பாறை ஏரியின் மீது விழுந்ததன் காரணமாக அது வெடித்து பெருமளவில் நீர் வெளியேற்றம் நடந்ததே, வெள்ளத்துக்கு வித்திட்டிருக்கலாம் என்று சந்தேகிக்கின்றனர்.
# 2021 உத்தராகண்டம் பனிப்பாறை வெடிப்பு வெள்ளம்

## சேத விவரம்

தௌலி கங்கை ஆற்றில் ஏற்பட்ட தீடீர் வெள்ளப் பெருக்கினால், சமோலி மாவட்டத்தின் தபோவன் பகுதியில் உள்ள ரெய்னி கிராமத்தில் பாயும் ரிஷிகங்கா ஆற்றின் குறுக்கே கட்டப்பட்ட **ரிஷிகங்கா** அணை உடைந்ததுடன், அங்குள்ள தேசிய அனல் மின் நிறுவனத்திற்கு சொந்தமான தபோவன் விஷ்ணுகாட் நீர் மின் நிலையமும் பலத்த சேதம் அடைந்ததது. மேலும் மின் உற்பத்தி நிலையத்தின் வேலைப் பார்த்துக் கொண்டிருந்த ஊழியர்கள் உள்ளிட்ட பொதுமக்கள் 150 பேர் காணாமல் போயினர். வெள்ளத்தால் 4 புனல் மின் நிலையங்கள் பலத்த சேதமடைந்துள்ளது.
# 2021 உத்தராகண்டம் பனிப்பாறை வெடிப்பு வெள்ளம்

## மீட்பு மற்றும் நிவாரணப் பணிகள்

அவசர மீட்புப் பணிக்காக இந்திய விமானப் படையின் ஹெலிகாப்டர்கள் ஈடுபடுத்தப்பட்டுள்ளது.ஆற்றின் கரையோர கிராம மக்களின் பாதுகாப்பினை முன்னிட்டு அலக்நந்தா ஆற்றின் குறுக்கே கட்டப்பட்ட இரு அணைகளின் மததகுகளை உடனடியாக திறந்து வெள்ள நீர் வெளியேற்றப்பட்டது. இதனால் ரிஷிகேஷ் மற்றும் அரித்துவாரில் பாயும் கங்கை ஆற்றில் வெள்ளம் கரை புரண்டு ஓடுகிறது.  
தபோவன் விஷ்ணுகாட் நீர் மின் நிலைய சுரங்கத்தில் இதுவரை 37 பேர்களின் உயிரற்ற உடல்கள் மீட்கப்பட்டுள்ளன. இன்னும் 168 பேரை பற்றிய எந்த விவரமும் தெரியவில்லை. சேறுகளை அகற்றி அவர்களை மீட்கும் பணியில் இந்திய இராணுவம், இந்திய - திபெத் எல்லைக் காவல்படை, தேசிய பேரிடர் மீட்புப்படை, மாநில பேரிடர் மீட்புப்படைகளின் 450-க்கு மேற்பட்ட வீரர்கள் ஈடுபட்டுள்ளனர். 120 மீட்டர் நீளத்திற்கு இடிபாடுகளை அகற்றிவிட்டனர். நேற்று முன்தினம் நீர் மின் நிலைய சுரங்கத்தில் துளையிடும் பணியை தொடங்கினர். ஆனால், தௌலிகங்கா ஆற்றில் திடீரென நீர்மட்டம் உயர்ந்ததால், மீட்புப்பணி தற்காலிகமாக நிறுத்தப்பட்டது. இருப்பினும், சிறிது நேரம் கழித்து மீட்புப்பணி தொடர்ந்தது.
# 2021 உத்தராகண்டம் பனிப்பாறை வெடிப்பு வெள்ளம்

## இதனையும் காண்க

- 2013 வட இந்திய வெள்ளம்
# பொத்துவில் முதல் பொலிகண்டி வரை- நீதிக்கான பேரணி

**பொத்துவில் தொடக்கம் பொலிகண்டி வரையான கவனயீர்ப்புப் பேரணி** சுருக்கமாக **பொத்துவில் முதல் பொலிகண்டி வரை** (*Pottuvil to Polikandi*, **P2P**) இலங்கையில் தமிழ் பேசும் மக்களின் அடிப்படை உரிமைகளை வலியுறுத்தி நடத்தப்பட்ட வாகன மற்றும் நடைப்பயணப் போராட்டம் ஆகும். நீதிக்கான இப்பயணத்திற்கு ‘பொத்துவில் முதல் பொலிகண்டி’ செல்லும் பாதை பெயரிடப்பட்டது. இது பாரம்பரிய தமிழர் தாயகத்தின் இரண்டு தூர முனைகளையும், தெற்கே அம்பாறையில் பொத்துவில் முதல், வடக்கு முனையில் பருத்தித்துறையில், பொலிகண்டி வரையிலும் குறிக்கிறது.  
இப்பேரணி கிழக்கிலங்கையின் தெற்கு முனையில் உள்ள பொத்துவில் நகரில் 2021 பெப்ரவரி 3 ஆம் நாளில் தொடங்கி வட மாகாணத்தின் வடமுனையில் அமைந்துள்ள பொலிகண்டியில் பெப்ரவரி 7 இல் நிறைவடைந்தது. வடகிழக்குத் தமிழ்-பேசும் குடிசார் சமூகங்கள் இணைந்து ஏற்பாடு செய்திருந்த இப்போராட்டத்திற்கு அனைத்துத் தமிழ்த் தேசிய அரசியல் கட்சிகள், மற்றும் முசுலிம் சமூகங்கள் தமது ஆதரவைத் தெரிவித்து பேரணியில் இணைந்து கொண்டன. தமிழ், முசுலிம் அரசியல் தலைவர்கள், சமயத் தலைவர்கள் உட்படப் பல்லாயிரக்கணக்கான மக்கள் இப்பேரணியில் கலந்து கொண்டனர்.  
வடக்கு, கிழக்கு மாகாணங்களில் தமிழர் தாயகப் பிரதேசங்களில் இடம்பெற்றுவரும் பௌத்த மயமாக்கல், நில அபகரிப்பு, தமிழ் அரசியல் கைதிகள் விடுவிக்கப்படாமை, ஈழப்போரில் வலிந்து காணாமல் ஆக்கப்பட்டோருக்கான போராட்டங்களுக்குப் பதிலளிக்காமை, கோவிட்-19 பெருந்தொற்றினால் உயிரிழக்கும் இசுலாமியர்களின் உடல்கள் தகனம் செய்யப்படுதல், மலையக மக்களின் ஆயிரம் ரூபாய் சம்பளப் பிரச்சினை அடங்கலான அரச அடக்குமுறைகள் போன்ற பல்வேறு விடயங்களுக்கு நீதி கோரியும், தீர்வு கேட்டும் இப்பேரணி ஒழுங்கு செய்யப்பட்டது.
# பொத்துவில் முதல் பொலிகண்டி வரை- நீதிக்கான பேரணி

## நிறைவு நாள்

இப்பெரணியின் இறுதி நாளான ஏழாந்திகதி (07.02.2021) கிளிநொச்சியில் இருந்து ஆரம்பமான பேரணி பொலிகண்ண்டியைச் சென்றடைந்தது. போரணி நிறைவில் பத்து அம்ச கோரிக்கைகளை உள்ளடக்கிய எழுச்சிப்பிரகடனம் ஒன்று வெளியிடப்பட்டது. பிரகடனம் பின்வரும் விடயங்களை உள்ளடக்கியதாயிருந்தது.
1. தமிழரின் வாழ்வாதரங்களை அழிக்கும் நடவடிக்கைகள் நிறுத்தப்படவேண்டும்.
1. காணிகள் மீளக் கையளிக்கப்படவேண்டும்.
1. பயங்கரவாதத் தடைச் சட்டம் நீக்கப்படவேண்டும்.
1. காணாமல் போனோருக்கு நீதிவேண்டும்.
1. ஜனாசாக்கள் விடயத்தில் மதநம்பிக்கை மதிக்க்ப்படவேண்டும்.
1. தோட்டத் தொழிலாளர்களுக்கு 1000 ரூபா சம்பளம் வேண்டும்.
1. அரசியல் தீர்வுக்கு சர்வசன வாக்கெடுப்பு நடத்தப்படவேண்டும்.
1. தமிழர் மீதான அடக்குமுறை னிறுத்தப்படவேண்டும்
1. இராணுவமே வெளியேறு.
1. நில ஆக்கிரமிப்பு,சிங்கள மயமாக்கலை நிறுத்து.
# அனாக் புக்கிட்

**அனாக் புக்கிட்** *(Anak Bukit)* மலேசியா, கெடா மாநிலத்தின் அரச நகரம். இது தனி ஒரு துணை மாவட்டமும் ஆகும். கோத்தா ஸ்டார் மாவட்டத்தில் அமைந்து உள்ளது. கெடா மாநில சுல்தான் அவர்களின் அரண்மனை இங்குதான் அமைந்து உள்ளது. கோலா கெடா நாடாளுமன்றத் தொகுதியில் அமைந்து இருக்கும் இந்த நகரத்திற்கு அருகில் அலோர் மேரா மற்றும் கெப்பாலா பத்தாஸ் நகரங்கள் உள்ளன.  
கெடாவின் அரச அரண்மனை இங்கு அமைந்து இருப்பதால் இந்த நகரம் கெடாவின் அரச நகரம் என்று அழைக்கப் படுகிறது. மலேசியாவின் முன்னாள் யாங் டி பெர்துவான் அகோங் துவாங்கு அப்துல் அலீம் முவாடாம் சாவின் பிறப்பிடமாகவும் அறியப் படுகிறது.
# அனாக் புக்கிட்

## பொது

2007-ஆம் ஆண்டில் இந்த அரண்மனை 70 மில்லியன் ரிங்கிட் செலவில் புதுப்பிக்கப்பட்டது. 1000 பேர் அமரக் கூடிய மண்டபத்தில் 1400 பேர் அமருவதற்கான மாற்றங்கள் செய்யப் பட்டன. 2008-ஆம் ஆண்டில் அந்த மண்டபத்தில் கெடா சுல்தானின் 50-வது ஆண்டு விழா சிறப்பாகக் கொண்டாடப்பட்டது.  
1958-ஆம் ஆண்டில் சுல்தான் பாட்லிஷா காலமானார். அவருக்குப் பின்னர் அவருடைய புதல்வரும் இப்போதைய சுல்தானுமாகிய அப்துல் ஹலீம் முவாடாம் சா, 1959 பிப்ரவரி 20-ஆம் தேதி, கெடாவின் 27-ஆவது சுல்தானாக அரியணை ஏறினார்.  
அரண்மனையின் பின்புறத்தில் சுங்கை அனாக் புக்கிட் என்று அழைக்கப்படும் ஓர் ஆறு ஓடுகிறது. இந்த ஆறு சுங்கை கெடா என்று அழைக்கப்படும் கெடா ஆற்றுடன் இணைந்து அலோர் ஸ்டார் வழியாக கோலா கெடா சமவெளியில் பாய்கிறது.
# அனாக் புக்கிட்

## பொது

### புதிய நிர்வாகத் தலைநகரம்

அரண்மனை பூந்தோட்டத்தில் வண்ண மயமான தாவரங்கள் வளர்க்கப் படுகின்றன. தோட்டத்தின் மத்தியில் ஒரு சிறிய விலங்கியல் பூங்காவும் உள்ளது. அரண்மனை பூந்தோட்டத்தைப் பார்வையிடுவதற்கு பொதுமக்கள் அனுமதிக்கப் படுகிறார்கள்.  
ஒன்பதாவது மலேசியா திட்டத்தின் கீழ், அலோர் ஸ்டாருக்குப் பதிலாக கெடா மாநிலத்தின் புதிய நிர்வாகத் தலைநகரமாக, அனாக் புக்கிட் உருவாக்கம் பெற திட்டமிடப்பட்டது. அலோர் ஸ்டார் நகரம் தொடர்ந்து மாநிலத்தின் தலைநகரமாகவும் மற்றும் வணிக மையமாகவும் இயங்கி வரும்.
# அனாக் புக்கிட்

## பொது

### புதிய இரயில் நிலையம்

இதன் காரணமாக, அனாக் புக்கிட் நகரத்தின் உள்கட்டமைப்பு மிகப் பெரிய வளர்ச்சியைக் கண்டது. புதிய மாநில அரசு நிர்வாகக் கட்டிடங்கள்; புதிய அனாக் புக்கிட் காவல் நிலையம்; புதிய தேசிய பதிவுத் துறை க்கட்டிடம் போன்றவை புதிதாகக் கட்டப் பட்டன.  
- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக அனாக் புக்கிட் நகரில் ஒரு புதிய தொடருந்து நிலையம் கட்டப்பட்டது. 2014-ஆம் ஆண்டில் செயல்படத் தொடங்கிய இந்த நிலையம் கேடிஎம் இடிஎஸ் நிறுவனத்தின் தொடருந்துகளால் சேவை செய்யப் படுகிறது.
# ஈக்காட்டுதாங்கல் மெற்றோ நிலையம்

**ஈக்காட்டுதங்கல் மெற்றோ நிலையம்** (*Ekkattuthangal Metro Station*) சென்னை மெற்றோவின் 2வது வரிசையில் உள்ள ஒரு பயன்பாட்டில் உள்ள மெற்றோ இரயில் நிலையமாகும். சென்னை மெற்றோ, சென்னை மத்திய மெற்றோ நிலையம்-பரங்கிமலை தொடருந்து நிலையம் நடைபாதை IIல் வரும் உயரமான நிலையமாக இந்த நிலையம் உள்ளது. இந்த நிலையம் ஈக்காட்டுத்தாங்கல், மேற்கு மாம்பலம், கிண்டி திரு. வி. க. தொழிற்பேட்டை<nowiki/>மற்றும் மேற்கு சைதாப்பேட்டை பகுதிகளுக்குச் சேவை செய்கிறது.
# ஈக்காட்டுதாங்கல் மெற்றோ நிலையம்

## நிலையம்

இந்த நிலையம் மாநில உள்வட்ட நெடுஞ்சாலையில் உள்ள உயரமான நிலையமாகும். இந்த நிலையத்தில் தரைதளம் உயர்த்தப்பட்ட நடைமேடைகள் உள்ளன.
# ஈக்காட்டுதாங்கல் மெற்றோ நிலையம்

## நிலையம்

### தளவமைப்பு

| **எல் 1** | மெஸ்ஸானைன் | கட்டணக் கட்டுப்பாடு, நிலைய முகவர், மெட்ரோ கார்டு வழங்கும் இயந்திரங்கள், குறுக்குவழி |
| --- | --- | --- |
| **எல் 2** | பக்க மேடை எண் -1<small>, இடதுபுறத்தில் கதவுகள் திறக்கப்படும்</small> |  |
| <span>**தென்பகுதி**</span> | நோக்கி → பரங்கிமலை தொடருந்து நிலையம் |  |
| <span>**வடபகுதி**</span> | <span>→</span> நோக்கி → சென்னை மத்திய மெற்றோ நிலையம் |  |
| பக்க மேடை எண் <small>-2, கதவுகள் இடதுபுறத்தில் திறக்கப்படும்</small> |  |  |
| **எல் 2** |  |  |
# ஈக்காட்டுதாங்கல் மெற்றோ நிலையம்

## இணைப்புகள்

மாநகரப் போக்குவரத்துக் கழகம் (சென்னை) பேருந்து வழித்தடங்கள்: 10 இ, 18 எஃப், 18 எம், 70/70 ஏ, 70 சி, 70 டி, 70 ஜி, 70 கே, 70 எஸ், 70 டி, 70 வி, 70 டபிள்யூ, 77 ஜே, 111, 113, 114, 154 இ, 170, 170 ஏ, 170 பி, 170 சி, 170 சிஇடி, 170 ஜி, 170 கே, 170 எல், 170 எம், 170 பி, 170 எஸ், 170 டி, 270 ஜே, 500 சி, 554 பி, 568 சி, 568 டி, 570, 570 ஏசி, 570 எஸ், ஏ 70, பி 70, டி 70, டி 70 கட், டி 70 என்எஸ், டி 170, எஃப் 70, ஜி 70, L18, L51, L70, M70, M70CNS, M70D, M70F, M70NS, M70S, M170T, M270, T70. அருகிலுள்ள ஈக்காட்டுத்தாங்கல் பேருந்து நிலையத்திலிருந்து சேவை செய்கின்றன.
# ஈக்காட்டுதாங்கல் மெற்றோ நிலையம்

## வணிக மையம்

சென்னை மெற்றோ திட்டத்தின் முதல் கட்டமாக வணிக மையங்களாக மாற்றப்படுவதற்கா அடையாளம் காணப்பட்ட ஐந்து நிலையங்களில் ஈக்காட்டுத்தாங்கல் நிலையமும் ஒன்றாகும், மற்றவை சிஎம்பிடி, ஆலந்தூர், அரும்பாக்கம் மற்றும் அசோக் நகர்.கில்டன் உணவகத்திற்கு எதிரே 106,000&nbsp;சதுர&nbsp;அடியில் ஒன்பது மாடிகளைக் கொண்ட கட்டிடம் கட்ட திட்டமிடப்பட்டுள்ளது.
# மட்காய்

**மட்காய்** (Madkai) என்பது இந்தியாவின் கோவா மாநிலத்தில் வடக்கு கோவா மாட்டத்தில் போண்டா வட்டத்தில் உள்ள ஒரு நகரமாகும். அதன் குடியிருப்பாளர்கள் பலருக்கு காமத் என்ற கடைசி பெயர் உள்ளது, மேலும், இவர்கள் இந்து கவுட் சாரஸ்வத் பிராமண சமூகத்தைச் சேர்ந்தவர்கள்.  
இங்குள்ள நவ்துர்கா கோயில் பிரபலமான ஒன்றாகும். தெய்வத்தின் சிலை சாய்ந்த தலையைக் கொண்டுள்ளது, இங்கு ஒவ்வொரு ஆண்டும் கார்த்திகை மாத சுக்கில பட்ச அஷ்டமியன்று (நவம்பர் மாதத்தில்) "ஜத்ரா" என்று அழைக்கப்படும் ஆண்டு விழாவை நடத்தப்படுகிறது.  
தேவி நவதுர்கா பிரதிஷ்டான் உறுப்பினர்கள் (கிராமவாசிகள்) கோயிலில் இருந்து பொருள்களை எடுத்து ஒரு இடத்திலிருந்து இன்னொரு இடத்திற்கு மாற்றியதாக குற்றம் சாட்டி மகாஜன்கள் (கோயில் நிர்வாகம்) கோவா உயர்நீதிமன்றத்தில் தாக்கல் செய்துள்ள சட்ட வழக்கினாலும் இந்த கோயில் புகழ் பெற்றது.
# விக்கிப்பீடியா:Statistics/weekly/7-Feb-2021
# கையோடு கை

**கையோடு கை** (*Kaiyodu Kai*) என்பது 2003 ஆம் ஆண்டு வெளியான இந்திய தமிழ் காதல் நாடக திரைப்படம் ஆகும். ராஜன் சர்மா இயக்கிய இப்படத்தில் அரவிந்து ஆகாசு, யுகேந்திரன், புதுமுகம் சோனா ஆகியோர் முக்கிய கதாபாத்திரங்களில் நடித்துள்ளனர். மேலும் இதில் ரகுவரன், மலேசியா வாசுதேவன், தலைவாசல் விஜய், கருணாஸ், எம். என். ராஜம், பசி சத்யா, சாந்தி வில்லியம்ஸ், ஸ்ரீலதா ஆகியோர் துணை வேடங்களில் நடித்துளனர். இந்த படத்திற்கு பாணபத்ரா இசை அமைத்தார். படமானது 27 செப்டம்பர் 2003 அன்று வெளியிடப்பட்டது.
# கையோடு கை

## கதை

சென்னையில் வாழும் ராஜா ( அரவிந்து ஆகாசு ), மாணிக் ( யுகேந்திரன் ) ஆகியோர் சிறுவயதிலிருந்தே சிறந்த நண்பர்கள். ராஜா கல்லூரி மாணவராக இருக்கும்போது அனாதையான மாணிக் ஒரு வாகன பழுதுபார்க்கும் பணிமனையை வைத்திருக்கிறான். நித்யா (சோனா) தங்கி இருக்கும் மகளிர் விடுதிக்கு எதிரில் மாணிகின் பணிமனை உள்ளது. மாணிக் அவளை காதலிக்கிறான். ராஜாவும் நித்யாவும் கல்லூரியில் உடன் பயிலும் மாணவர்கள் மற்றும் காதலர்கள். காலையில், நித்யா விடுதி காப்பாளரிடம் நல்ல பெயர் வாங்கும் பெண்ணாக செயல்படுபவள். அவள் விடுதியைவிட்டு வெளியேறும்போது பாரம்பரிய உடை அணிந்து செல்வாள் இதைக் கண்டு மாணிக் அவளை காதலிக்கிறான். ஆனால், பின்னர், அவள் தன் தோழியின் வீட்டிற்குச் சென்று, ஆடையை மாற்றிக்கொண்டு நவீன உடையில் கல்லூரிக்குச் செல்வாள். மேலும் நித்யா ஆணாதிக்கத்தை வெறுக்கும் பெண் ஆவாள்.  
கிராமத்தில் வசிக்கும் நித்யாவின் தந்தை சண்முகத்தை ( மலேசியா வாசுதேவன் ) கவர மாணிக் முடிவு செய்கிறான், மேலும் ஒரு வழக்கை தீர்க்க மாணிக் அவருக்கு உதவுகிறான். பின்னர் சண்முகம் தனது மகளை அவனுக்கு திருமணத்தில் கொடுப்பதாக உறுதியளிக்கிறார். இறுதியில் நித்யா தனது கிராமத்தில் நிச்சயதார்த்தத்தன்று மாணிக்கைப் பார்க்கிறாள். திருமண நாள், அவள் ஓடிப்போய் ராஜாவின் வீட்டிற்கு வந்துவிடுகிறாறாள். மனமுடைந்த மாணிக் மது குடிக்கத் தொடங்குகிறான். இதற்கிடையில், ராஜாவும் நித்யாவும் சென்னையில் உள்ள ஒரு கோவிலில் திருமணம் செய்து கொள்கிறார்கள்.  
பின்னர், ராஜா தான் மணந்த மனைவி நித்யாவை மாணிக்கிற்கு அறிமுகப்படுத்துகிறான். இருவரும் அதிர்ச்சியடைகிறார்கள். பின்னர் ராஜாவுக்கு எதுவும் சொல்ல மாட்டேன் என்று நித்யாவுக்கு மாணிக் உறுதியளிக்கிறான். வீட்டு வேலைகளை மட்டும் செய்துகொண்டிருக்கும் வழக்கமான ஒரு இல்லத்தரசியாக இருக்க நித்யா விரும்பவில்லை. அதனால் ராஜாவின் குடும்பத்தினரிடம் மோதல் போக்கில் ஈடுபடுகிறாள். நிலைமை நாளுக்கு நாள் மோசமடைகிறது. இதைப் பயன்படுத்தி மாணிக் இரட்டை விளையாட்டை விளையாடுகிறான்: ஒருபுறம், மாணிக் தனது நண்பர் ராஜாவுக்கு அவன் தனது மனைவியை வன்முறையால் அடக்குமாறு அறிவுறுத்துகிறான். மறுபுறம், நித்யாவிடம் அளது செயல்பாட்டை கண்மூடித்தனமாக ஆதரிக்கிறான்.  
மூன்று ஆண்டுகளுக்குப் பிறகு, நித்யாவும் ராஜாவும் பிரிந்து வாழ்கிறனர். அவர்கள் இப்போது தங்கள் தொழில் வாழ்க்கையில் பரபரப்பாக உள்ளனர். பெண்கள் ஆண்களுக்கு சமம் என்பதை நிரூபிக்க, நித்யா மாணிக் தன்னை பதிவுத் திருமணம் செய்து கொள்ளும்படியும், அதற்கு ராஜாவை அழைக்கிறாள். திருமணம் நடக்கும் நாளன்று மாணிக் அவளை திருமணம் செய்ய மறுத்து அவமானப்படுத்துகிறான். அவளை பழிவாங்குவதற்காக தான் அதைச் செய்யவில்லை, என்றும் ராஜா ஒரு நல்ல கணவன் என்பதை அவளுக்குப் புரியும்படி மாணிக் நித்யாவிடம் பேசுகிறான். நித்யா தன் தவறுகளை உணர்கிறாள். ராஜா அவளை மன்னித்து, தம்பதியர் ஒருவரை ஒருவர் கட்டியணைக்கின்றனர். ராஜாவும் மாணிக்கும் மகிழ்ச்சியுடன் கைகுலுக்க படம் முடிகிறது.
# கையோடு கை

## நடிகர்கள்

- அரவிந்து ஆகாசு ராஜாவாக
- யுகேந்திரன் மாணிக் (மாணிக்கமாக)
- சோனா நித்யாவாக
- ரகுவரன் ராஜாவின் தந்தை மாணிக்கவாசகம்
- மலேசியா வாசுதேவன் சண்முகம்
- தலைவாசல் விஜய் விஜயகுமாராக
- கருணாஸ்
- எம். என். ராஜம் மகளிர் விடுதி காப்பாளராக
- பசி சத்யா மல்லிகாவாக
- சாந்தி வில்லியம்ஸ் ராஜாவின் தாயாக
- ஸ்ரீலதா ரேகா விஜயகுமாராக
- ஆர். விஜயா
- திவ்யா
- சிவானி
- அடடே மனோகர்
- கருப்பட்டி கண்ணன்
- நரேஷ்பாபு
- வெந்தகை சேகர்
- அபிநயசிறீ சிறப்புத் தோற்றத்தில்
# கையோடு கை

## இசை

திரைப்படத்திற்கான பின்னணி சை மற்றும் பாடல்களுக்கான இசையை இசையமைப்பாளர் பாணபத்திரா மேற்கொண்டார். ஒலிப்பதிவில் ஆறு பாடல்கள் உள்ளன.<ref>
# ஹரிஷ் சவுத்ரி

**ஹரிஷ் சவுத்ரி** (Harish Chaudhary)(பிறப்பு 13 மே 1970) இராஜஸ்தானின் வருவாய் துறை அமைச்சராக பணியாற்றும் ஒரு இந்திய அரசியல்வாதி ஆவார். 2018 ஆம் ஆண்டு சட்டமன்றத் தேர்தலில் இந்திய தேசிய காங்கிரஸ் கட்சி வேட்பாளராக பார்மர் மாவட்டத்தைச் சேர்ந்த ராஜஸ்தானின் பேது தொகுதியில் வெற்றி பெற்று ராஜஸ்தான் சட்டமன்ற உறுப்பினராக உள்ளார். இராஜஸ்தானில் உள்ள பார்மர்-ஜெய்சால்மர் தொகுதியில் இருந்து 2009 ஆம் ஆண்டில் நடந்த மக்களவைத் தேர்தலில் வெற்றி பெற்றார். ஆனால், 2014 தேர்தலில், பார்மர் தொகுதியில் மூன்றாவது இடத்தைப் பிடித்தார். அகில இந்திய காங்கிரஸ் குழுவின் முன்னாள் தேசிய செயலாளர் ஆவார்.
# நாகரி

**நாகரி** (*Nāgarī script*) என்பது தேவநாகரி, நந்திநாகரி போன்ற எழுத்து முறைகளுக்கு மூதாதை அல்லது முன்னர் பயன்படுத்தப்பட்ட ஒரு எழுத்து முறையாகும். இவ்வெழுத்து முறையை பயன்படுத்தியே பிராகிருதம் மற்றும் சமசுகிருத மொழிகள் எழுதப்பட்டது. சிலசமயங்களில் நாகரி எனும் இச்சொல்லை தேவநாகரி எனும் சொல்லுக்கான ஒத்தப்பொருள் சொல்லாகவும் பயன்படுத்தப்படுகிறது. இருப்பினும் நாகரி எழுத்து தேவநாகரிக்கு முற்பட்டதாகும். இது கி.பி. முதல் மில்லேனியத்தில் இருந்து பயன்பாட்டிற்கு வந்ததாகும்.  
பண்டைய இந்தியாவின் நாகரி எழுத்து கி. பி. முதலாம் நூற்றாண்டில் இருந்து நான்காம் நூற்றாண்டு வரை குசராத்தில் கண்டுப்பிடிக்கப்பட்டுள்ளன. இந்த நாகரி எழுத்துமுறை 7ஆம் நூற்றாண்டு வரை பொதுவான பயன்பாட்டில் இருந்துள்ளது.